《奉题毗山草堂二首为中丞潘公读书处 其一》
明代·胡应麟

万卷缣缃百尺台，白蘋风起对衔杯。窗中日抱吴山下，座里天浮震泽来。

秋兴赋成聊偃仰，河渠书就一徘徊。无誇太乙当年事，已见寒光属上台。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。